En eller er en innretning som er laget for å ødelegge papir, vanligvis ved å skjære det i smale strimler. Papir stikkes ned i en spalte på maskinen, der det blir fanget opp av to valser som har hjul med skarpe kanter som går i inngrep med hverandre og fungerer som kniver. Når papiret har passert, er det blitt til strimler som fanges opp i egen beholder. miniatyr|Papirmakulator med innebygd papirkurv Makulering er en vanlig måte å gjøre dokumenter med private eller konfidensielle opplysninger uleselige på, for eksempel av hensyn til personvern eller frykt for svindel og identitetstyveri. Offentlige organisasjoner, bedrifter og privatpersoner bruker makuleringsmaskiner for å ødelegge private, konfidensielle, eller på annen måte sensitive dokumenter. Før makulatoren kom i alminnelig bruk, ble slike dokumenter enten revet i småbiter eller brent.